bahagya na niyang napuna ang nangyari sa ginoong ayaw tumindig sa butaka at ang pagdating ng capitan general; ang tinatanaw niya ay ang tabing ng paglalabasan na may pintang anyong daanan, sa pag itan ng malalaking tabing na mapupula, na tanaw sa isang halamanang sa gitnay may daluyan ng tubig. gaano kalungkot, sa wari niya, ang daanang yaon at gaano kalamlam nang anyo nang tanawin! libo libong pagbubulay na walang linaw ang sumisipot sa kaniyang alaala, na wariy malalayong ulinignig ng tugtugang nadidingig sa kinagabihan, wariy himig ng isang awit ng panahon ng kabataan niya, alingawngaw ng ulilang kagubatan at mapapanglaw na batisan, mga gabing may buwan sa tabi ng dagat na nalalatag ng boong kalaparan sa harap ng kaniyang paningin. at ang umiibig na binatang nag aakalang napakasawing palad siya ay tumingatingala sa bubungan upang ang mga patak ng luhay huwag makapulas sa kaniyang mga mata. isang matinding pagakpakan ang nakapukaw sa kaniyang pag iisip.